STPI ปิดจ๊อบซื้อหุ้นคืน คว้าได้ 26.18 ล้านหุ้น มูลค่า 120 ลบ.
STPI ปิดจ๊อบซื้อหุ้นคืน คว้าได้ 26.18 ล้านหุ้น มูลค่า 120 ลบ.
5 ต.ค. 2563

บริษัท เอสทีพี แอนด์ ไอ จำกัด (มหาชน) หรือ STPI แจ้งว่า ตามที่ที่ประชุมคณะกรรมการบริษัท เมื่อวันที่ 19 มีนาคม 2563 ได้มีมติอนุมัติโครงการซื้อหุ้นคืนเพื่อบริหารทางการเงิน (Treasury Stock) ภายในวงเงินสูงสุดที่ใช้ในการซื้อหุ้นคืน ไม่เกิน 1,000 ล้านบาท โดยจำนวนหุ้นที่จะซื้อคืนสูงสุดไม่เกิน 162,483,147 หุ้น หรือคิดเป็นจำนวนไม่เกินร้อยละ 10 ของหุ้นที่จำหน่ายได้แล้วทั้งหมดของบริษัทฯ
บริษัทฯ เปิดเผยว่า ณ วันที่ 2 ตุลาคม 2563 (วันที่เสร็จสิ้นระยะเวลาการซื้อหุ้น) จำนวนหุ้นที่บริษัทฯ ซื้อคืนในโครงการซื้อหุ้นคืนครั้งนี้ เป็นจำนวนทั้งสิ้น 26,180,900 หุ้น หรือคิดเป็นร้อยละ 1.61 ของจำนวนหุ้นที่จำหน่ายได้แล้วทั้งหมดของบริษัทฯ รวมเป็นมูลค่ารวมของหุ้นที่ซื้อคืนทั้งสิ้นเท่ากับ 120,642,666 บาท
สำหรับการจำหน่ายหุ้นที่ซื้อคืนตามโครงการซื้อหุ้นคืนในครั้งนี้ บริษัทฯ จะนำเสนอต่อที่ประชุมคณะกรรมการบริษัท เพื่อพิจารณาอีกครั้ง และจะแจ้งให้ทราบต่อไป ทั้งนี้ตามกฎเกณฑ์ที่เกี่ยวข้อง บริษัทที่ซื้อหุ้นคืนจะสามารถจำหน่ายหุ้นที่ซื้อคืนได้ภายหลังพ้นกำหนด 6 เดือน นับจากวันที่ซื้อหุ้นคืนเสร็จสิ้น แต่ต้องไม่เกิน 3 ปี และในกรณีที่บริษัทฯไม่จำหน่ายหรือจ หน่ายหุ้นที่ซื้อคืนไม่หมดภายในระยะเวลาที่กำหนด ให้บริษัทฯ ลดทุนที่ชำระแล้วโดยวิธีตัดหุ้นจดทะเบียนที่ซื้อคืนและยังไม่ได้จำหน่าย